b"\n_START_ARTICLE_\nLeonard Chess\n_START_SECTION_\nVarhainen el\xc3\xa4m\xc3\xa4\n_START_PARAGRAPH_\nLejzor Czys syntyi juutalaiseen yhteis\xc3\xb6\xc3\xb6n Motalissa Puolassa (nykyisin osa Valko-Ven\xc3\xa4j\xc3\xa4\xc3\xa4). Perhe muutti Yhdysvaltoihin vuonna 1928, asettui Chicagoon ja muutti sukunimens\xc3\xa4 Chessiksi. Lejzorista tuli Leonardo ja h\xc3\xa4nen veljest\xc3\xa4\xc3\xa4n Fiszelist\xc3\xa4 Philip.\n_START_SECTION_\nChess Records\n_START_PARAGRAPH_\nAluksi Leonard ja Philip perustivat Chicagon etel\xc3\xa4osassa ainoastaan mustille asiakkaille tarkoitetun y\xc3\xb6kerhon Macomba Loungen, joka paloi vuonna 1950. Noihin aikoihin Leonard tapasi pitk\xc3\xa4aikaisen yhti\xc3\xb6kumppaninsa Muddy Watersin, jonka h\xc3\xa4n otti artistiksi perustamaansa levy-yhti\xc3\xb6\xc3\xb6n Chess Recordsiin. Vaikka Watersin lis\xc3\xa4ksi mm. Little Walter, Howlin' Wolf, Willie Dixon ja Chuck Berry olivat merkitt\xc3\xa4vi\xc3\xa4 levytt\xc3\xa4ji\xc3\xa4, niin Chess piti parhaana artistinaan Etta Jamesia._NEWLINE_Chess aikoi myyd\xc3\xa4 yhti\xc3\xb6ns\xc3\xa4 1960-luvun lopulla mutta kuoli syd\xc3\xa4nkohtaukseen l\xc3\xa4htiess\xc3\xa4\xc3\xa4n studiolta. H\xc3\xa4n oli kuollessaan 52-vuotias.\n_START_SECTION_\nElokuva\n_START_PARAGRAPH_\nVuonna 2008 ilmestyi Darnell Martinin ohjaama elokuva Cadillac Records, joka kertoo Chess Recordsin syntytarinan ja sen artisteista. Adrien Brody n\xc3\xa4yttelee Chessi\xc3\xa4, Jeffrey Wright Muddy Watersia, Cedric the Entertainer Willie Dixonia, Columbus Short Little Walteria ja Beyonc\xc3\xa9 Knowles Etta Jamesia. Elokuvan ensi-ilta oli 5. joulukuuta 2008."